TEE

Ημερίδα για την κρουαζιέρα στον λιμένα Κέρκυρας
2025-02-19 10:30 - 17:00 (Europe/Athens) | Kεντρικό κτίριο ΟΛΚΕ
Ημερίδα με θέμα «Λιμένας Κέρκυρας: πύλη ανάπτυξης στην τοπική κοινωνία και οικονομία. Η συμβολή της κρουαζιέρας» διοργανώνει την Τετάρτη 19 Φεβρουαρίου στις 10.30 το πρωί ο Οργανισμός Λιμένος Κέρκυρας (ΟΛΚΕ).
Η ημερίδα θα πραγματοποιηθεί στο κεντρικό κτίριο του ΟΛΚΕ και κατά τη διάρκειά της θα παρουσιαστεί μελέτη από τον πρόεδρο του Τμήματος Οικονομικών Επιστημών του Δημοκριτείου Πανεπιστημίου Θράκης, Δ. Δημητρίου.
Στην ημερίδα θα πραγματοποιηθούν τρία πάνελ, με θέματα: «Αναδυόμενες ευκαιρίες και προοπτικές για το μέλλον του τουρισμού και της τοπικής οικονομίας», «Δημιουργώντας προστιθέμενη αξία στην τοπική οικονομία, κοινωνία και τουρισμό: ενίσχυση της απασχόλησης, ανάπτυξη του εμπορίου και αναβάθμιση φιλοξενίας και υπηρεσιών» και «Η συμβολή της κρουαζιέρας στην ανάπτυξη».
